ການຢຸດຍິງ ລະຫວ່າງ ອິສຣາແອລ ແລະເຂດກາຊາ ເລີ່ມຂຶ້ນແລ້ວ (ສະໄລດ໌ກັບວີດີໂອ)
ຖ້າຫາກວ່າ ທັງສອງຝ່າຍສາມາດຮັກສາ ບໍ່ໃຫ້ມີການຍິງໂຈມຕີກັນເກີດຂຶ້ນແລ້ວ ເຂດຊາຍແດນ Gaza ກໍຈະມີການເປີດ ອະນຸຍາດໃຫ້ຜູ້ຄົນ ແລະການສົ່ງສິນຄ້າ ເຂົ້າອອກໄດ້.
ວັນພະຫັດມື້ນີ້ ເປັນມື້ທີ່ຂ້ອນຂ້າງສະຫງົບສຳລັບຊາວປາແລສ ໄຕນ໌ແລະອິສຣາແອລ ຫຼັງຈາກໄດ້ມີການຢຸດຍິງຊຶ່ງມີການໄກ່ ເກ່ຍກັນ ກ່ອນໜ້ານັ້ນຫຼາຍໆຊົ່ວໂມງ ເຮັດໃຫ້ປະຊາຊົນທີ່ຢູ່ໃນ ເຂດອັນຕະລາຍ ໄດ້ມີໂອກາດພັກຜ່ອນກັບຄືນທີ່ສະຫງົບເປັນ ເທື່ອທຳອິດໃນຮອບນຶ່ງອາທິດ ກວ່າໆ ຖ້າຫາກວ່າ ອິສຣາແອລ ແລະກຸ່ມຫົວຮຸນແຮງ Hamas ຜູ້ຊຶ່ງ ຄວບຄຸມເຂດ Gaza ນັ້ນ ສາມາດຮັກສາ ບໍ່ໃຫ້ມີການຍິງໂຈມຕີ ກັນເກີດຂຶ້ນ ຈົນເຖິງ 9:00 ໂມງແລງ ຕາມເວລາໃນທ້ອງຖິ່ນ ແລ້ວເຂດຊາຍແດນ Gaza ກໍຈະມີການເປີດ ອະນຸຍາດໃຫ້ຜູ້ຄົນ ແລະການ ສົ່ງສິນຄ້າເຂົ້າອອກໄດ້ ການຢຸດຍິງທີ່ໄກ່ເກ່ຍໂດຍອີຈິບ ເລີ້ມມີຜົນບັງຄັບໃຊ້ ແຕ່ເວລາ 9:00 ໂມງແລງ ຕາມເວລາ ໃນທ້ອງຖິ່ນຂອງວັນພຸດວານນີ້ ລັດຖະມົນຕີການຕ່າງປະເທດອີຈິບ ທ່ານ Mohammed Kamel Amr ໄດ້ປະກາດກ່ຽວກັບການຢຸດຍິງດັ່ງກ່າວທີ່ກຸງ Cairo ພ້ອມກັບລັດຖະມົນຕີ ຕ່າງປະເທດສະຫະລັດ ທ່ານນາງ Hillary Clinton ຢືນຢູ່ຄຽງຂ້າງ ປະຊາຊົນໃນເຂດ Gaza ໄດ້ຫຼັ່ງໄຫຼລົງສູ່ຖະໜົນຫົນທາງ ຫຼັງຈາກການຢຸດຍິງເລີ້ມມີ ຜົນບັງ ຄັບໃຊ້ແລ້ວ ຊຶ່ງພວກເຂົາເຈົ້າໄດ້ພາກັນຍິງປືນຂຶ້ນຟ້າຢ່າງສະໜັ່ນຫວັ່ນໄຫວ ເພື່ອເປັນການສະຫຼອງ ອີຈິບກຳລັງຕິດຕາມສິ້ງຊອມເບິ່ງການຢຸດຍິງຂອງທັງສອງຝ່າຍ ການຢຸດຍິງດັ່ງກ່າວນີ້ແມ່ນ ໄດ້ມີຂຶ້ນຫຼັງຈາກມີການໂຈມຕີກັນທາງອາກາດລະຫວ່າງອິສຣາແອລແລະເຂດ Gaza ເປັນ ເວລາຫຼາຍໆມື້ ເຮັດໃຫ້ຊາວປາແລສໄຕນ໌ຫຼາຍກວ່າ 140 ຄົນແລະຊາວອິສຣາແອລ 5 ຄົນ ເສຍຊີວິດ